Ibadah Sa'i minangka salah siji rukun ngibadah kaji lan umrah sing diayahi kanthi mlaku (lan mlayu rindhik-rindhik) bola-bali kaping 7 saka Bukit Shafa menyang Bukit Marwah lan suwaliké. Kaloro bukit sing leté watara 405 mèter. Nalika ngiwati Bathnul Waadi ya iku kawasan sing dumunung antarané bukit Shafa lan bukit Marwah (wektu iki ditandhani nganggo lampu neon awarna ijo) para jama'ah priya disunataké mlayu thimik-thimik déné jama'ah wanita mlaku rikat. Ibadah Sa'i olèh diayahi sajeroning kaanan ora wudhu lan wanita yang nuju Haid utawa Nifas.